Pielikums

ZPRAP 20.04.2021. lēmumam Nr.175., Prot Nr. 41.

**DARBA UZDEVUMS**

**“Stratēģiskā ietekmes uz vidi novērtējuma izstrāde Zemgales plānošanas reģiona attīstības programmai 2021.-2027.g. ”**

1. **Darba uzdevums**

Stratēģiskā ietekmes uz vidi novērtējuma izstrāde *Zemgales plānošanas reģiona attīstības programmai 2021-2027.gadiem* (turpmāk tekstā - **SIVN**)

1. **SIVN IZSTRĀDES PAMATOJUMS**

SIVN izstrādes nepieciešamību nosaka Vides pārraudzības valsts biroja 2021. gada 26. marta Lēmums Nr. 4-02/24 “*Par stratēģiskā ietekmes uz vidi novērtējuma procedūras piemērošanu*”, kas izdots saskaņā ar saskaņā ar Ministru kabineta 2004. gada 23. marta noteikumiem Nr. 157 „*Kārtība, kādā veicams ietekmes uz vidi stratēģiskais novērtējums*”.

1. **SIVN IZSTRĀDES TERITORIJA.**

**DOKUMENTS, KURĀ IEKĻAUJAMS SIVN**

3.1. *Zemgales plānošanas reģionā* ietilpstošo pašvaldību teritorijas

* 1. *Zemgales plānošanas reģiona attīstības programma 2021-2027.g. \**

\*Dokumenta 1.redakcija pieejama saitē:

https://www.zemgale.lv/attistibas-planosana/zpr-attistibas-programma-2021-2027-projekts

**4. SIVN IZSTRĀDES UZDEVUMI**

SIVN izstrādi veikt saskaņā LR likumu “*Par ietekmes uz vidi novērtējumu*”, MK 2004. gada 23. marta noteikumiem Nr. 157 „*Kārtība, kādā veicams ietekmes uz vidi stratēģiskais novērtējums*”, ievērojot Vides pārraudzības valsts biroja (turpmāk – VPVB) 2021. gada 26. marta Lēmuma Nr. 4-02/24 “*Par stratēģiskā ietekmes uz vidi novērtējuma procedūras piemērošanu*” nosacījumus un VPVB izstrādātos “*Papildus ieteikumi un skaidrojumi plānošanas reģionu attīstības programmu stratēģiskā ietekmes uz vidi novērtējuma veikšanai*”.

**5. SIVN IZSTRĀDĒ IESAISTĀMĀS INSTITŪCIJAS**

Plānošanas dokumentu un vides pārskata projektu komentāru un priekšlikumu sniegšanai jānosūta šādām institūcijām:

* 1. Latvijas Republikas Vides aizsardzības un reģionālās attīstības ministrijai;
  2. Latvijas Republikas Veselības ministrijai;
  3. Latvijas Republikas Ekonomikas ministrijai
  4. Latvijas Republikas Satiksmes ministrijai
  5. Vides konsultatīvajai padomei;
  6. Dabas aizsardzības pārvaldei;
  7. Valsts vides dienesta Zemgales reģionālajai vides pārvaldei;
  8. Dabas aizsardzības pārvaldei;
  9. Veselības inspekcijas atbilstošai struktūrvienībai;
  10. u.c. ja nepieciešams

**6. PRASĪBAS SIVN IZSTRĀDEI, SATURS**

Izstrādāt Stratēģiskās ietekmes uz vidi pārskatu, iekļaujot grafisko informāciju, pēc nepieciešamības:

6.1. Plānošanas dokumenta galvenie mērķi un īss satura izklāsts, saistība ar citiem plānošanas dokumentiem.

6.2. Iekļaut Vides pārskata sagatavošanas procedūras un iesaistītās institūcijas, sabiedrības līdzdalību un rezultātus.

6.3. Veikt esošā vides stāvokļa aprakstu un iespējamo attīstību, ja plānošanas dokuments netiktu īstenots. Novērtēt, kā plānošanas dokumentā paredzētie attīstības virzieni un risinājumi šo vides stāvokli varētu ietekmēt (uzlabot, pasliktināt vai saglabāt esošajā stāvoklī, savlaicīgi novēršot negatīvo ietekmi). Novērtējot uz cilvēkiem, viņu veselību, materiālajām vērtībām, kultūras, arhitektūras un arheoloģisko mantojumu, dabas un ainavu daudzveidību, augsnes kvalitāti, ūdens kvalitāti, gaisa kvalitāti, klimatiskajiem faktoriem u.c. radīto ietekmi, kā arī minēto jomu mijiedarbības novērtējums, atbilstoši noteiktajiem attīstības virzieniem. Novērtējot ietekmi uz resursiem - lauksaimniecība, mežsaimniecība, zivsaimniecība, enerģētika, rūpniecība, transports, atkritumu apsaimniekošana, ūdens resursu apsaimniekošana, tūrisms, derīgo izrakteņu ieguve, teritoriju attīstīšana u.c. atbilstoši noteiktajiem attīstības virzieniem.

6.4. Novērtēt vides stāvoklis teritorijās, kuras plānošanas dokumenta īstenošana var būtiski ietekmēt.

6.5. Identificēt, kuras ir tās vides jomas, kuras varētu tikt negatīvi ietekmētas ar plānošanas dokumentā paredzētajiem attīstības virzieniem un risinājumiem.

6.6. Identificēt ar plānošanas dokumentu saistītās vides problēmas, īpaši tās, kuras attiecas uz jebkurām vides aizsardzībai būtiskām teritorijām, arī uz īpaši aizsargājamām dabas teritorijām, mitrājiem, mikroliegumiem, īpaši aizsargājamām sugām, to dzīvotnēm, atbilstoši noteiktajiem attīstības virzieniem un risinājumiem.

6.7. Definēt ar plānošanas dokumentu saistītos starptautiskos un nacionālos vides aizsardzības mērķus, īpaši tos, kas attiecas uz ilgtspējīgas attīstības nodrošināšanu un *Zemgales plānošanas reģiona attīstības programmas 2021-2027.g.* dokumenta saturu. Skaidrot un norādīt, kā šie mērķi un apsvērumi, kas saistīti ar vidi, ir ņemti vērā, izstrādājot plānošanas dokumentu.

6.8. Novērtēt *Zemgales plānošanas reģiona attīstības programmas 2021-2027.g.* risinājumu iespējamo alternatīvu īstenošanas būtiskās ietekmes uz vidi (ietver tiešo un netiešo, sekundāro, paredzētās darbības un citu darbību savstarpējo un kopējo ietekmi, īstermiņa, vidēji ilgu un ilglaicīgu ietekmi, kā arī pastāvīgo pozitīvo un negatīvo ietekmi), arī ietekme uz cilvēkiem, viņu veselību, materiālajām vērtībām, kultūras, arhitektūras un arheoloģisko mantojumu, dabas un ainavu daudzveidību, augsnes kvalitāti, ūdens kvalitāti, gaisa kvalitāti, klimatiskajiem faktoriem, u.c.

6.9. Identificēt risinājumus, lai novērstu vai samazinātu *Zemgales plānošanas reģiona attīstības programmā 2021-2027.g.* paredzēto risinājumu un tā iespējamo alternatīvu īstenošanas būtisko ietekmi uz vidi.

6.10. Veikt iespējamo alternatīvu izvēles pamatojumu, stratēģiskā novērtē­juma veikšanas aprakstu, norādot arī problēmas nepieciešamās informācijas ieguvē (piemēram, tehniskās nepilnības vai zināšanu trūkums).

6.11. Identificēt iespējamos kompensēšanas pasākumus, kas apzināti, konsultējoties ar Dabas aizsardzības pārvaldi, ja tādi ir identificēti saskaņā ar likumu “*Par īpaši aizsargājamām dabas teritorijām*”.

6.12. *Zemgales plānošanas reģiona attīstības programmā 2021-2027.g.* noteikto risinājumu īstenošanas iespējamās būtiskās pārrobežu ietekmes novērtējums.

6.13. Identificēt pasākumus *Zemgales plānošanas reģiona attīstības programmas 2021-2027.g.*  īstenošanas monitoringa nodrošināšanai.

6.14. Sagatavot SIVN kopsavilkumu sabiedrības informēšanai.

6.15. Sagatavot pārskatu par SIVN izstrādi un publisko apspriešanu:

· saņemtie priekšlikumi un iebildumi par SIVN izstrādi un publiskās apspriešanas materiāli;

· ziņojums par vērā ņemtajiem un noraidītajiem priekšlikumiem un iebildumiem, norādot noraidījuma pamatojumu;

· institūciju sniegtā informācija un atzinumi;

· ziņojums par institūciju nosacījumu ievērošanu vai noraidīšanu, norādot noraidījuma pamatojumu.

1. **PRASĪBAS SIVN PUBLISKAJAI APSPRIEŠANAI**

7.1. Sabiedriskās apspriešanas organizēšanā ņemt vērā likuma “Par ietekmes uz vidi novērtējumu” nosacījumus, MK noteikumu Nr.157 “*Kārtība, kādā veicams ietekmes uz vidi stratēģiskais novērtējums*” V. nodaļas nosacījumu, likuma “*Covid-19 infekcijas izplatības pārvaldības likums*” 21. pantā noteikto kārtību, MK noteikumus Ņr. 970 “*Sabiedrības līdzdalības kārtība attīstības plānošanas procesā*”.

7.2. Izstrādāto SIVN redakciju kopā ar sagatavoto ziņojumu iesniedz izskatīšanai Zemgales plānošanas reģiona Attīstības padomē (turpmāk – ZPRAP) kura pieņem lēmumu par SIVN redakcijas nodošanu publiskajai apspriešanai, kā arī redakciju apstiprināšanu.

7.3. Paziņojumu par SIVN publisko apspriešanu jāievieto Zemgales plānošanas reģiona tīmekļa vietnē, jānosūta elektroniski VPVB ievietošanai tīmekļa vietnē, jāievieto vismaz 3 reģionālajos laikrakstos, jānosūta visām Zemgales plānošanas reģionā ietilpstošajām pašvaldībām. Publiskās apspriešanas termiņš jānosaka vismaz četras nedēļas (publikācijai laikrakstā jābūt ne vēlāk kā publiskās apspriešanas termiņa pirmajā dienā).

7.4. Pēc publiskās apspriešanas beigām tiek apkopoti tās rezultāti, sagatavojot kopsavilkumu par saņemtajiem priekšlikumiem, priekšlikumu noraidīšanas iemeslus u.c. būtisku informāciju.

7.5. Ja nepieciešams tiek veikta atkārtota SIVN sabiedriskā apspriešana, ievērojot visus iepriekš nosauktos nosacījumus.

**8. SIVN NOFORMĒŠANA**

8.1. SIVN jābūt izstrādātam valsts valodā un noformētam datorizdrukā uz A4 formāta lapām. Ja nepieciešams, ilustrāciju un grafisko pielikumu lapas var būt A3 vai citā formātā, kas iesiets A4 formāta sējumā. Tam jābūt iesietam vākos un visām lapām jābūt sanumurētām.

8.2. Projekta redakcijas materiālu izdruka jāiesniedz 2 (divos) eksemplāros.

8.3. Projekts iesniedzams arī elektroniskā formā (flash atmiņā) un noformējams sekojoši:

8.3.1. teksta daļa sagatavojama \*.doc (\*.docx) formātā;

8.3.2. kartogrāfiskais attēlojums – digitālie vektordati iesniedzami \*.gdb vai \*.shp  
formātā (kas ir savietojams ar programmatūru Arc view 10.5.1) un rastra dati \*.jpg, \*.pdf formātā.

8.3. Sagatavotajā materiālā jābūt norādēm uz informācijas avotiem, jau izstrādātajiem

dokumentiem, jāievēro autoru un trešo personu autorības tiesības.

**9. VISPĀRĪGĀS PRASĪBAS DARBA VEIKŠANAI**

9.1. Darbu izstrādāt atbilstoši Tehniskajai specifikācijai, saskaņā ar Darba uzdevumā minētajiem normatīvajiem aktiem un dokumentiem, paredzot papildu pasākumus, ko uzskata par nepieciešamiem.

9.2. Darba izpildes gaitā Pretendents informē Zemgales plānošanas reģionu par SIVN izstrādes gaitu, uztur nepārtrauktu komunikāciju, attālinātās sanāksmes, sadarbību un veic konsultācijas ar Zemgales plānošanas reģiona attīstības programmas izstrādātājiem – Zemgales plānošanas reģiona Attīstības nodaļas vadītāju Daci Vilmani.

9.3. Pirms SIVN materiālu un risinājumu prezentācijas institūcijām konsultāciju veikšanai/ vērtējumu saņemšanai ir nepieciešams saskaņot ar Zemgales plānošanas reģiona administrāciju, atbildīgo darbinieku.

9.4. Sagatavo priekšlikumus *Zemgales plānošanas reģiona attīstības programmas 2021.-2027.g.* precizēšanai un papildināšanai, atbilstoši SIVN izstrādes secinājumiem.

9.5. Plānotais laika grafiks:

9.5.1. SIVN 1.redakcijas iesniegšana 12 nedēļas pēc līguma noslēgšanas;

9.5.2. Pirmās redakcijas publiskās apspriešanas organizēšana ne vēlāk kā 1 nedēļa pēc ZPRAP lēmuma apstiprināšanas par SIVN redakcijas nodošanu publiskajai apspriešanai.

9.5.3. Pārskatu par institūciju atzinumiem un privātpersonu saņemtajiem priekšlikumiem un

iebildumiem jāiesniedz 1 nedēļas laikā pēc publiskās apspriešanas beigām.

9.5.4. Ja pēc ZPRAP lēmuma nepieciešama atkārtota SIVN redakcijas papildināšana, tā jāiesniedz 4 nedēļu laikā pēc publiskās apspriešanas beigām, ja nepieciešams, veicot atkārtotu publisko apspriešanu, atbilstoši iepriekš norādītajam procesam..

Izpilddirektors V. VEIPS